EkBass/fiwiki-20250220-pages-articles huggingface dataset:
Gloucesterin herttuan saaret

Gloucesterin herttuan saaret () on Tuamotusaarten alaryhmä Ranskan Polynesiassa. Saariryhmä on Tuamotun eteläosassa hieman erillään muista saarista. Saarten asukasluku on noin 50. Ryhmä koostuu neljästä atollista, jotka ovat Hereheretue, Anuanuraro, Anuanurunga ja Nukutepipi. Niistä Hereheretue on ainoa, jolla on vakituista asutusta. Kaikki saaret kuuluvat Haon kuntaan. Ensimmäinen eurooppalainen näillä saarilla oli englantilainen Philipp Carteret vuonna 1767, joka nimesi ne herttua William Henryn mukaan. == Aiheesta muualla == Luokka:Ranskan Polynesian saaret
Savonlinnan ja Kymenkartanon lääni

Savonlinnan ja Kymenkartanon lääni () oli Uudenkaupungin rauhan jälkeen vuonna 1721 perustettu lääni, johon sisältyivät Viipurin ja Savonlinnan läänin sekä Käkisalmen läänin Ruotsin puolelle jääneet osat. Läänin hallintokeskus oli Lappeenranta. Turun rauhan jälkeen vuonna 1747 perustettiin Kymenkartanon ja Savon lääni, jonka hallintopaikka oli Loviisa Lappeenrannan jäätyä Venäjän puolelle. Vuonna 1775 Kymenkartanon ja Savon lääni jaettiin kahtia, jolloin eteläosasta muodostettiin Kymenkartanon lääni ja pohjoisosasta Savon ja Karjalan lääni. ==Maaherrat== *Johan Henrik Friesenheim 1721–1737 *Joachim von Dittmer 1738–1741 *Carl Johan Stiernstedt 1741–1746 Luokka:Suomen läänit
Savon ja Karjalan lääni

Savon ja Karjalan lääni (tai Savo-Karjalan lääni, ) oli vuosina 1775–1831 toiminut Suomen lääni. Läänin perusti Kustaa III vuonna 1775, antaen vähän myöhemmin Kuopiolle uudelleen kaupunkioikeudet ja tehden siitä uuden läänin pääkaupungin. Uusi lääni käsitti entisen Kymenkartanon ja Savon läänin pohjoisosan. Savon ja Karjalan lääniin kuuluivat jokseenkin kokonaan nykyiset Pohjois-Savon ja Pohjois-Karjalan maakunnat, sekä tämän lisäksi suuri osa nykyisen Etelä-Savon maakunnan pohjoisosaa. Suomen siirryttyä Ruotsilta Venäjälle ja Vanhan Suomen palattua muun maan yhteyteen, alettiin uumoilla lääniuudistusta, joka toteutui vuonna 1831. Uudistuksessa Savon ja Karjalan läänin eteläosat siirrettiin uuteen Mikkelin lääniin ja jäljelle jääneistä osista muodostettiin Kuopion lääni. == Maaherrat == Maaherrat läänin jakoon asti: * Otto Ernst Boije 1775–1781 * Georg Henrik von Wright 1781–1786 * Simon Vilhelm Carpelan 1786–1791 * Anders Johan Ramsay 1791–1803 * Eric Johan von Fieandt 1803 * Olof Wibelius 1803–1809 * Simon Vilhelm Carpelan 1809–1810 * Gustaf Aminoff 1810–1827 * Carl Klick 1828–1829 * Lars Sackleen 1829–1831 == Lähteet == Luokka:Suomen läänit
Greg Mueller

Greg ”FBT” Mueller on kanadalainen pokeriammattilainen. Mueller oli alun perin jääkiekkoilija, mutta siirtyi pokeriin lopetettuaan kiekkouransa vuonna 1999. Hänet tunnetaan internetissä lempinimellä ”FBT” (”Full-Blown-Tilt”). Mueller aloitti pokeriuransa limiittikäteispeleissä, joista siirtyi myös turnaus- ja no limit -pelaajaksi. Vuoden 2005 WSOP:ssa hän saavutti neljä rahasijaa (yksi finaalipöytä) ja sijoittui seuraavan vuoden World Poker Tourin World Poker Challengessa neljänneksi. World Series of Pokerissa hän sijoittui toiseksi vuonna 2007 5 000 dollarin mixed hold'em -turnauksessa samoin kuin vuonna 2008 5 000 dollarin no limit hold'em shootout -turnauksessa. Kesäkuussa 2008 Muellerin pokeriuran turnausansiot ylittivät 1,0 miljoonaa dollaria. Muller edustaa Full Tilt Poker -nettipokerihuonetta. == Lähteet == == Aiheesta muualla == * Muellerin sivu Full Tilt Pokerilla * Luokka:Kanadalaiset pokerinpelaajat Luokka:Kanadalaiset jääkiekkoilijat Luokka:Syntymävuosi puuttuu Luokka:Elävät henkilöt
Rafinha

Rafinha on Rafael-nimen portugalinkielinen deminutiivi. Nimellä tunnettuja henkilöitä ovat muun muassa: * Rafinha (Rafael Scapini de Almeida, s. 1982), brasilialainen jalkapalloilija * Rafinha (Márcio Rafael Ferreira de Souza, s. 1985), brasilialainen jalkapalloilija * Rafinha (Rafael dos Santos de Oliveira, s. 1987), brasilialainen jalkapalloilija * Rafinha (Rafael Alcântara do Nascimento, s. 1993), brasilialais-espanjalainen jalkapalloilija
Marija Gorohovskaja

Marija Kondratjevna Gorohovskaja (; 17. lokakuuta 1921 Jevpatorija, Ukrainan SNT, Neuvostoliitto – 22. heinäkuuta 2001 Tel Aviv, Israel) oli neuvostoliittolainen voimistelija ja kaksinkertainen olympiavoittaja. Hän voitti Helsingin olympialaisista seitsemän mitalia, eli enemmän kuin yksikään toinen nainen olympialaisten historiassa. Toisen maailmansodan aikana Gorohovskaja oli vapaaehtoisena armeijan palveluksessa. Hän työskenteli Natsi- Saksan Leningradin piirityksen aikana Leningradin sairaaloissa. Gorohovskaja kilpaili Stroitjel Harkov -joukkueessa ja voitti ensimmäisen Neuvostoliiton- mestaruutensa vuonna 1948 puomilla. Helsingin olympialaisiin hän tuli kaksinkertaisena maansa mestarina. Neuvostoliittolaiset voimistelijat eivät olleet aiemmin kilpailleet kansainvälisissä kilpailuissa ja Helsingissä maa osallistui ensimmäistä kertaa olympialaisiin. Neuvostovoimistelijat hallitsivat Helsingin olympiavoimistelua. Gorohovskaja oli naisten kilpailun varmin osanottaja ja voitti hopeaa jokaiselta telineeltä: hypyistä, nojapuilta, puomilta ja permannolta. Hän voitti kultaa suorituksensa ansiosta 8-ottelussa ja samalla Neuvostoliitto voitti kultaa joukkuekisasta sekä hopeaa yhteisvoimistelusta. Vuonna 1954 Gorohovskaja voitti ainoan maailmanmestaruutensa, kun hän kuului Neuvostoliiton joukkuemestaruuden voittaneeseen joukkueeseen. Henkilökohtaisesti Gorohovskaja sijoittui pronssille permannolla. Neuvostoliiton-mestaruusmitaleita Gorohovskaja voitti urallaan yksitoista kappaletta. Gorohovskaja lopetti urheilu-uransa vuoden 1954 maailmanmestaruuskilpailujen jälkeen. Hän työskenteli uransa jälkeen voimistelutuomarina ja opettajana. Vuonna 1990 Gorohovskaja muutti Israeliin. == Lähteet == Luokka:Neuvostoliittolaiset telinevoimistelijat Luokka:Neuvostoliittolaiset olympiavoittajat Luokka:Vuonna 1921 syntyneet Luokka:Vuonna 2001 kuolleet
Esivalta

Esivalta on ylätyylinen nimitys, jolla tarkoitetaan julkista (valtio)valtaa ja hallituksen oikeuksia käyttäviä virkamiehiä.Kielitoimiston sanakirja, Kielikone 2008 Sana viittaa etenkin yksilön velvollisuuteen noudattaa valtion säätämiä lakeja ja muita määräyksiä. Luterilaisen kirkon piirissä termiä on käytetty korostamaan vallan jakamista hengelliseen ja maalliseen valtaan. Martti Luther uskonpuhdistuksen yllyttyä myös uskonpuhdistusta kannattaneiden ruhtinaiden vastaiseksi talonpoikaiskapinaksi korosti sitä, että kristillinen kirkko voi olla maallisen vallan, ajankohtaisessa tilanteessa ruhtinasvallan, puolella. Perustelu näkemykselle on haettu Raamatusta, Paavalin roomalaisille osoittaman kirjeen 13. luvun 4. jakeesta, jonka mukaan Esivalta ei turhaan miekkaa kanna. Kenttäpiispa Hannu Niskanen: Kristityllä on oikeus puolustautua, Reserviläinen 8/2005 luettu 23.6.2008 (Internet Archive) ==Lähteet== Luokka:Poliittiset käsitteet
Talonpoikaiskapina

Talonpoikaiskapinat olivat kapinoita, joita tapahtui myöhäiskeskiajalla ja uuden ajan alussa. Niissä talonpojat tavoittelivat parannusta taloudelliseen ja yhteiskunnalliseen asemaansa. Talonpoikien asemaa olivat heikentäneet sodat ja feodaalijärjestelmä. Ranskassa oli Jacquerie-kapina 1300-luvun puolessa välissä, Englannissa Wat Tylerin kapina vuonna 1381 ja John Caden kapina 1450. Saksassa oli keskiajan lopulla useita kapinoita, joita seurasi vuosien 1524–1525 laajat levottomuudet, eli Etelä- ja Keski-Saksan talonpoikaissota. Saksan talonpojat vaativat muun muassa maaorjuuden lakkauttamista, uudistettua verotusta ja papinvaalin vapauttamista. Kapinan nopeasti levitessä siihen liittyivät ääriuskonnolliset Thomas Müntzerin seuraajat. Martti Luther tuki aluksi kapinallisia, mutta kääntyi myöhemmin heitä vastaan. Kapina kukistui verisesti vuonna 1525. ==Kuuluisia talonpoikaiskapinoita== *Keltaisten turbaanien kapina (184–205) jKr. *Yrjönyön kapina (1343–1345) *Jacquerie (1358) *Englannin talonpoikaiskapina (1381) *Deternin taistelu (1426) *Talonpoikaissota (1524–1525 ) *Kreivisota (1533–1536) *Dacken sota (1542) *Nuijasota (1596 – 1597) *Shimabaran kapina (1637–1638) *Stenka Razinin kapina (1667–1671) *Baijerin kansannousu (1705–1706) *Pugatšovin kapina (1773-1775) *Shaysin kapina (1786 ) *Kościuszkon kapina (1794) *Vendéen kapinat (1793) *Viskikapina (1794) *Itä-Slovakian talonpoikaiskapina (1831) *Taiping-kapina (1850–1864) *Donghak-kapina (1894) *Kazakstanin kapina (1916) *Lokakuun vallankumous (1917) *Mahnovštšyna (1917–1921) *Tambovin kapina (1920–1921) *Mau-mau-kapina (1952–1960) *Etiopian sisällissota (1974-1991) *Zapatisti- kapina (1994) ==Katso myös== *Talonpoikaislevottomuudet Ruotsin valtakunnassa ==Lähteet== * ===Viitteet=== *
Luhovitsy

Luhovitsy () on 29 850 asukkaan (2010) kaupunki Moskovan alueella Venäjällä. Kaupunki on piirikeskus ja osa 58 802 asukkaan Luhovitsyn piiriä. Luhovitsy sijaitsee maanteitse noin 130 kilometriä Moskovasta kaakkoon vievän valtatien (M5) varrella, 10 kilometriä Oka-joesta lounaaseen. Kaupungissa on rautatieasema, joka sijaitsee Moskovasta kaakkoon Rjazaniin johtavan pääradan varrella. ==Historia== Ensimmäinen maininta Luhovitsystä löytyy vuodelta 1594, jolloin se mainitaan Gluhovitši-nimisenä Rjazanin arkkipiispan alaisena. Kaupunki sai rautatien, kun Moskova-Rjazan-rautatie valmistui 1860-luvulla. Kaupunkia kutsuttiin 1920-luvulle Luhovitšiksi, jolloin sen nimeä muutettiin hieman. Luhovitsy sai kaupunkioikeudet vuonna 1957. Dedinovon linnoitus sijaitsee 11 kilometriä kaupungista koilliseen. Se tunnettiin 1600-luvulla Venäjän jokilaivavalmistuksen keskuksena. Yksi Venäjän ensimmäisistä sota- aluksista, Orel valmistettiin siellä vuonna 1669. ==Talous== Kaupunki kasvoi nopeasti 1950-lopulta lähtien, kun MiG-lentokonesuunnittelutoimiston toimitiloja mukaan lukien tehtaita perustettiin sinne. Kaupungin tärkeimpiä teollisuudenaloja sekä työllistäjiä ovat kone-, elintarvike- sekä tekstiiliteollisuus. Kaupungin ympäristössä on myös suuria maanviljelyalueita, ja lisäksi Luhovitsyn alueella on suuria kalkki-, turve- sekä hiekkaesiintymiä. ===Asukasluvun kehitys=== Vuosi 1897 1959 1970 1979 1989 2002 2010 Väkiluku ==Lähteet== ==Aiheesta muualla== *Luhovitsyn esittely Luokka:Moskovan alueen kaupungit
Argentiinan miesten lentopallomaajoukkue

Argentiinan miesten lentopallomaajoukkue edustaa Argentiinaa lentopallon kansainvälisissä arvokilpailuissa sekä maaotteluissa. == Historia == Argentiinan miesten A-maajoukkue osallistui ensi kertaa Etelä-Amerikan mestaruuskilpailuihin Rio de Janeirossa, Brasiliassa vuonna 1951 ja sijoittui neljänneksi. Yhdeksän vuotta myöhemmin joukkue pelasi ensimmäisissä MM- kilpailuissaan, joissa sijoitus oli yhdestoista; kisapaikkana oli tuolloinkin Rio de Janeiro. Maajoukkue saavutti historiansa suurimmat menestykset 1980-luvulla, jolloin se saavutti pronssia MM-kilpailuissa 1982 ja olympialaisissa 1988. Vuoden 2000 olympialaisissa joukkue sijoittui neljänneksi sekä vuosina 2004, 2012 ja 2016 viidenneksi. MM-kilpailuissa Argentiina sijoittui kuudenneksi vuosina 1990 ja 2002. Maailmanliigassa se on yltänyt neljänneksi vuonna 2011. Viimeisimmissä MM-kilpailuissa 2018 Argentiina voitti viiden joukkueen alkulohkossaan kaksi ottelua ja kolmen joukkueen jatkolohkossaan ottelun hallitsevaa maailmanmestaria Puolaa vastaan mutta jäi lopputuloksissa 15. sijalle. Maailmanrankingissa Argentiinan maajoukkue on tällä hetkellä seitsemännellä sijalla.http://www.fivb.org/en/volleyball/VB_Ranking_M_2017-07.asp == Kuuluisia pelaajia == * Daniel Castellani * Hugo Conte * Waldo Kantor * Marcos Milinkovic * Raúl Quiroga * Jon Uriarte * Javier Webber * Toru Oikawa == Lähteet == Luokka:Lentopallomaajoukkueet Miesten lentopallomaajoukkue
Liuskasaari

250px|thumb|Liuskasaarelta näkymä Merisatamalle. HSS:n kerhorakennus etu- alalla. Liuskasaari () on pieni saari Helsingissä Ullanlinnan kaupunginosassa Merisataman edustalla. Saaren pohjoispuolella sijaitsee pienempi Liuskaluoto, länsipuolella sijaitsee Sirpalesaari ja itäpuolella Uunisaari. Liuskasaari on osa näiden ja kauempana idässä olevien Harakan ja Särkän muodostamaa saariryhmää. Saaren nimenä on vanhoissa asiakirjoissa ja kartoissa Schifferbergs holmen (1770-luvulla), Skifferholmarne (1800-luvun alkupuolella) ja 1890-luvulta lähtien Skifferholmen. Myös muotoa Bergholmen on käytetty. Suomenkielinen käännösnimi Liuskasaari on tullut käyttöön 1900-luvun alussa.Olavi Terho ym. (toim.): Helsingin kadunnimet, s. 118. Helsingin kaupungin julkaisuja 24, 1970, Helsinki. == Saaren palveluja == Liuskasaarella on sijainnut jo yli sadan vuoden ajan Helsingfors Segelsällskap -pursiseuran (HSS) oma, noin 300 veneen satama sekä vierassatama. HSS:n vuonna 1947 rakennetussa arkkitehti Runar Finnilän suunnittelemassa kerhorakennuksessa sijaitsee paviljonkimainen Royal Ravintoloiden ylläpitämä Ravintola Boat House. Ravintosalin koristeena on Michael Schilkinin ja Björn Landströmin lasi-, keramiikka- ja seinämaalauksia. Liuskaluodolla on lisäksi polttoainemyymälä, jonka yhteydessä toimii terassi-ravintola Skiffer. HSS:n vierasvenesatamassa on lisäksi sauna, septitankin tyhjennyspiste ja pyykinpesu- sekä -kuivaustilat. Viereisellä Uunisaarella on myös ravintola ja lisäksi uimaranta, leikkipuisto ja tilaussaunoja. Uunisaari ja Liuskasaari ovat yhteydessä toisiinsa aallonmurtajan kautta.http://www.hss-segel.fi Helsingfors Segelsällskap Liuskasaareen on veneyhteys toukokuun alusta lokakuun loppuun Merisatamanrannasta. == Olympialaiset 1952 == Vuoden 1952 Helsingin olympialaisissa Liuskasaaren edustan merialue toimi yksikköluokan eli finnjollien purjehduskilpailun näyttämönä. Purjehdusreitillä oli pituutta yhteensä 5,4 kilometriä.The Official Report of the Organinising Committee for the Games of the XV Olympiad. Viitattu 20.4.2013. == Lähteet == == Aiheesta muualla == Luokka:Helsingin saaret Luokka:Ullanlinna
Ian Walker

Ian Michael Walker (s. 31. lokakuuta 1971 Watford) on englantilainen jalkapallomaalivahti. Hän oli useiden vuosien ajan Englannin Valioliigassa Tottenham Hotspurin ykkösmaalivahti. Hän pelasi Valioliigaa myös Leicester Cityn joukkueessa ja päätti pelaajauransa Bolton Wanderersissa mutta pääsi pelaamaan siellä vain cup-otteluja. Hän pelasi vuonna 2008 päättyneellä urallaan 331 pääsarjaottelua Valioliigassa ja sitä edeltäneessä 1. divisioonassa. Hän voitti Tottenhamin joukkueessa Englannin liigacupin vuonna 1999. Walker edusti Englantia alle 20-vuotiaiden MM-kilpailuissa 1991. Hän pelasi Englannin A-maajoukkueessa neljä ottelua: kaksi toukokuussa 1996, yhden helmikuussa 1997 ja yhden kesäkuussa 2004. Hän oli varamaalivahtina EM- kilpailuissa 1996 ja EM-kilpailuissa 2004. Walker on walesilaisen jalkapallomaalivahdin ja myöhemmän managerin Mike Walkerin poika. == Lähteet == Luokka:Englantilaiset jalkapallomaalivahdit Luokka:Vuonna 1971 syntyneet Luokka:Elävät henkilöt
Manna (muusikko)

Mariam ”Manna” Jäntti (s. 1977 Pariisi, Ranska) on suomalais-algerialainen laulaja-lauluntekijä ja näyttelijä. Hän on julkaissut neljä soololevyä sekä toiminut solistina Kerkko Koskinen Kollektiivissa. Lisäksi Manna on näytellyt teatterissa, elokuvissa ja televisiosarjoissa. Hänellä on 13 vuotta vanhempi kitaristi-veli Harri Jäntti, joka tunnetaan taiteilijanimellä Rane Raitsikka. Mannan esikoisalbumi Sister julkaistiin Suomessa toukokuussa 2007 ja se sijoittui Suomen albumilistalle. Hänen toinen studioalbuminsa, Songs of Hope and Desire, ilmestyi vuonna 2009. Kolmas albumi, Alain Johannesin tuottama Shackles, julkaistiin Suomessa 14. syyskuuta 2011. Albumi nousi julkaisupäivänään Suomen virallisen listan numerolle 14. Sen paras sijoitus Suomen albumilistalla oli 14. Manna julkaisi albumin Blackbird lokakuussa 2014. Vuonna 2018 Manna julkaisi ensimmäiset suomenkieliset julkaisunsa sooloartistina. Singlet Äiti ja Kai sekin jotain rakkautta on julkaistiin tammikuussa ja toukokuussa 2018. == Varhainen elämä == Manna on helsinkiläinen muusikko ja laulaja-lauluntekijä, jonka äiti on suomalainen ja isä algerialainen. Manna on harrastanut ja opiskellut laulamista lapsesta asti. Hän on käynyt laulu- ja pianotunneilla musiikkiopistossa sekä suorittanut musiikkiopintoja laulu pääaineenaan. Hän on opiskellut myös musiikkiteatteria. == Ura == Mannan tyylilaji on varioinut popista alternativeen. Hänen musiikkiaan on verrattu Cat Powerin, Nicon ja PJ Harveyn musiikkiin. Mannan esikoisalbumi Sister julkaistiin Suomessa 9. toukokuuta 2007, ja toinen hyviä arvosteluja saanut ja brittiläisessä mediassakin (Mojo-magazine, The Sunday Times, Q-magazine) albumi Songs of Hope and Desire julkaistiin 30. syyskuuta 2009. Uusin albumi Shackles julkaistiin vuonna 2011. Se äänitettiin Los Angelesissa tuottajanaan Alain Johannes. Albumi sisältää muun muassa dueton Mark Laneganin kanssa. Manna julkaisi albumin Blackbird lokakuussa 2014. Se oli arvostelumenestys ja valittiin viikon levyksi monissa medioissa, kuten Radio Helsinki, YleX ja Helsingin Sanomat. Manna julkaisi vuonna 2018 ensimmäisen suomenkielisen singlen "Äiti". Manna laulaa myös Kerkko Koskinen Kollektiivissa. == Yksityiselämä == Manna on ollut naimisissa HIM-yhtyeen kitaristin Mikko Lindströmin kanssa ja heillä on yksi yhteinen lapsi. == Diskografia == ;Studioalbumit * * * * * Liminaali (EP) (2020) == Filmografia == *Tahdon asia (2005) *Kotikatu (2006) *Käenpesä (2007) *Caasha (2007) *Heitelläänhän Kääpiötäkin (2008) *Suden vuosi (2007) – Heidi * 8-pallo (2012) – Krisu == Lähteet == * http://www.manna-music.com/ * https://www.ruskeattytot.fi/sielu/mannaominsanoin * http://www.suomenmusiikki.fi/index.php?page=manna * http://www.skenet.fi/index.html?menuid=364&aid;=1800&PHPSESSID;=9ad5fe3283775d * https://web.archive.org/web/*/http://www.digipaper.fi/presso/3869/index.php?pgnumb=14 === Viitteet === == Aiheesta muualla == * * Luokka:Suomalaiset laulajat Luokka:Suomalaiset lauluntekijät Luokka:Suomalaiset näyttelijät Luokka:Vuonna 1977 syntyneet Luokka:Elävät henkilöt
Alexander Os

Alexander Os (s. 21. tammikuuta 1980 Fauske) on entinen norjalainen ampumahiihtäjä, joka kilpaili maailmancup-tasolla kaudesta 2003–2004 vuoteen 2016 asti. Os debytoi aikuisten arvokilpailuissa Östersundin MM-kilpailuissa 2008 sijoittuen normaalimatkalla 41:nneksi. Sekaviestissä hän hiihti kolmannen osuuden Norjan kahdeksanneksi sijoittuneessa joukkueessa. Pyeongchangin MM- kilpailuissa 2009 hän oli sprintissä neljäs ja nousi takaa-ajokilpailussa pronssille. Hanty-Mansijskin MM-kilpailuissa 2011 hän hiihti toisen osuuden maailmanmestaruuden voittaneessa Norjan viestijoukkueessa. Os saavutti ensimmäisen palkintosijansa maailmancupissa oltuaan toinen Lahden sprinttikilpailussa 3. maaliskuuta 2007. Seuraavalla kaudella hän sijoittui kolmanneksi Pyeongchangin takaa-ajokilpailussa 29. helmikuuta 2008. Kaudella 2008–2009 Os oli toinen Östersundin normaalimatkan kilpailussa sekä toinen ja kolmas Hochfilzenin sprinttikilpailuissa. Kaudella 2009–2010 hän sijoittui kolmanneksi Pokljukan normaalimatkan kilpailussa. Os on tilannut aseensa tukin entiseltä suomalaiselta ampumahiihtäjältä Erkki Antilalta. == Lähteet == * === Viitteet === Luokka:Norjalaiset ampumahiihtäjät Luokka:Vuonna 1980 syntyneet Luokka:Elävät henkilöt
Aavekaupunki (albumi)

Aavekaupunki on 19. Suomessa ilmestynyt Lucky Luke -albumi. Albumin on käsikirjoittanut René Goscinny ja suomentanut Heikki Kaukoranta. Suomeksi albumin on tekstannut Riitta-Kaarina Tikkamäki. Albumi ilmestyi ensimmäisen kerran vuonna 1965 Ranskassa, Suomessa vuonna 1975. == Juoni == Lucky Luke löytää tien varrelta kaksi tervassa ja höyhenissä uitettua miestä, jotka esittäytyvät liikemiehiksi nimeltään Denver Miles ja Colorado Bill. Miehet on karkotettu kaupungista uhkapelihuijauksien takia, mutta sitä he eivät Lucky Lukelle myönnä. Porukka jatkaa matkaa kolmisin, kunnes saapuvat hylättyyn Gold Hillin aavekaupunkiin. Miehet painuvat nukkumaan, mutta Lucky Luken nukahdettua Miles ja Bill hiipivät ulos ja yrittävät varastaa Lucky Luken hevoset ja tavarat. Aseen laukaus kuitenkin pelästyttää heidät ja herättää Lucky Luken. Ampujaksi paljastuu järkensä menettänyt vanha kullankaivaja, Powell. Hän häätää Lucky Luken sekä Milesin ja Billin pois kaupungista. Aamuun mennessä he saapuvat Bingo Creekin kylään, jossa saavat kuulla Powellin tarinan, kuinka hänelle huijattiin tyhjä kaivos, ja hän edelleen olettaa sen olevan täynnä kultaa. Miles ja Bill innostuvat tarinasta, ja kehittävät juonen, jolla saisivat Powellin kaivoksen halvalla itselleen ja sitten huijaisivat samalla lailla kaivoksen jollekin toiselle niin kuin Powellille tehtiin. Ainoaksi ongelmaksi muodostuu kaivoksen hankinta. Miehet saavat hankittua uhkapelillä hieman rahaa, mutta Powell ei suostu myymään kaivostaan. Miehet yrittävät myös vierittää erilaisia rikoksia Powellin niskaan, jotta saisivat Bingo Creekin asukkaiden vihan kohdistumaan Powelliin. Lucky Luke on kuitenkin Powellin puolella ja pelastaa tämän moneen otteeseen. Lopulta Powell kyllästyy kaivokseensa ja ihmisiin, joten päättää myydä kaivoksensa Milesille ja Billille. Miehet tekevät kaupat saluunassa, mutta kauppa lyödään lukkoon vasta parin päivän päästä. Miles panee suunnitelmansa täytäntöön, ja "suolaa" (=lavastaa kultahiekalla kaivoksen rikkaaksi) kaivoksen, sekä kirjoittaa valmiiksi lehteen tulevat artikkelit suuresta kultalöydöstä, jotta saisivat jonkun huijattavan ostamaan kaivoksen. Bill kuitenkin vie artikkelit painoon jo ennen kuin kauppaa on edes lyöty lukkoon. Artikkelien ansiosta aavekaupunkiin ryntää valtava määrä ihmisiä, ja koko kaupunki herää taas eloon. Powell saa myös kuulla uutisesta, joten kauppa peruuntuu ja Powell palaa kaivokseensa. Myllättyään koko alueen ihmiset ymmärtävät, että alueella ei ole lainkaan kultaa, ja syyttävät siitä Powellia. Lucky Luke nappaa kuitenkin oikeat konnat - Milesin ja Billin - sekä panee nämä tunnustamaan tekonsa. Ihmisten kuultua totuuden uhkaavat he lähteä ja kaupungista uhkaa taas tulla aavekaupunki. Lucky Luke puuttuu kuitenkin asioihin taas, ja saa asukkaat jäämään ja perustamaan suuren maatalouskaupungin ja valmiiksi myllätylle maalle. Miles ja Bill kieritetään tervassa ja höyhenissä ja karkotetaan kaupungista. == Lähteet == Luokka:Lucky Luke -albumit Luokka:Vuoden 1965 kirjat
Sister (Mannan albumi)

Sister on suomalais-algerialaisen laulajan, Mannan esikoisalbumi. Se julkaistiin Suomessa 9. toukokuuta 2007. Levyä mukana tekemässä ovat olleet mm. Kalle Gustafsson Jerneholm, Joel Melasniemi, Ville Valo, Mikko Lindström ja Kyösti Salokorpi. Albumi nousi Suomen virallisen listan sijalle 33. == Kappaleet == # Stars # Ending and Leaving # Eliza # Just for Tonight (feat. Ville Valo) # Lost # I Gave in # Sing for You # Sister # Black and Blue # In the Book of Love == Singlet == "Sing for You" oli ensimmäinen single albumilta. Sen säveltäsi ja sanoitti Joel Melasniemi. Singlen tuotti Mariam Jäntti ja julkaisi Suomen Musiikki. Toisena singlenä julkaistiin "I Gave In", johon kuvattiin myös musiikkivideo. == Arvostelut == * Helsingin Sanomat: Nyt.fi * Soundi: Soundi * V2.fi: V2.fi == Lähteet == * http://www.skenet.fi/index.html?menuid=364&aid;=1800&PHPSESSID;=9ad5fe3283775d === Viitteet === Luokka:Vuoden 2007 esikoisalbumit Luokka:Suomalaiset folkalbumit Luokka:Suomalaiset pop rock -albumit
Ali al-Habsi

Ali Abdullah Harib al-Habsi (, s. 30. syyskuuta 1981 Masqat Viitattu 6.7.2014.) on omanilainen jalkapallomaalivahti, joka on vuodesta 2011 lähtien edustanut Englannin mestaruussarjassa pelaavaa Wigan Athleticia. Al-Habsi pelasi kolme kautta norjalaisessa Lynissä. Hänen Lyn-uransa päättyi liigan kolmanteen sijaan. Sen jälkeen hän siirtyi Englannin Valioliigaan Bolton Wanderersin joukkueeseen, jossa hän pelasi ensimmäisen ottelunsa pääsarjatasolla Wigania vastaan. Kun ykkösvahti Jussi Jääskeläinen loukkasi selkänsä, al-Habsi hyötyi tilaisuudesta ja pelasi ratkaisevia pelejä putoamista vastaan taistelleen Boltonin maalilla. Al-Habsi on pelannut Omanin jalkapallomaajoukkueessa 91 ottelua kesäkuuhun 2014 mennessä. ==Lähteet== Luokka:Omanilaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Banzai

Banzai voi tarkoittaa ainakin seuraavia asioita: *Banzai, perinteinen japanilainen kannustushuuto (suom. ’kymmenen tuhatta vuotta’) *Banzai - KuPS:in kannattajat ry *Banzai – Mangaa ja miekkojen kalinaa, Aku Ankan taskukirja *Suomalainen kansanlaulu, joka esiintyy levyllä Talonpoikaisarmeijan lauluja.
Nikon D40

Nikon D40 on Nikonin valmistama digitaalinen järjestelmäkamera. Se julkistettiin 16. marraskuuta 2006. Kamerassa on kuuden megapikselin CCD- kenno, ja sillä pystyy ottamaan enintään 2,5 kuvaa sekunnissa. Kamerassa on 2,5 tuuman näyttö ja se tukee SD- ja SDHC-muistikortteja. Kameran runko painaa ilman akkua 471 grammaa ja akun kanssa 522 grammaa. Kameran sisäisiin muokkausominaisuuksiin kuuluu muun muassa rajaus, värin vaihtaminen ja punasilmäisyyden korjaus. Kamerasta on julkaistiin vuonna 2009 uudempi malli, Nikon D40x, jossa on kymmenen megapikselin CCD-kenno. == Lähteet == == Aiheesta muualla == * Nikon D40 Nikonin sivuilla Luokka:Digitaaliset kamerat D040
Hollannin Shakkiliitto

Hollannin Shakkiliitto (KNSB) hallinnoi Hollannin shakkitoimintaa. Se perustettiin vuonna 1873. Se järjestää jokavuotiset shakin hollanninmestaruuskilpailut. ==Aiheesta muualla== *Kotisivut Luokka:Shakkiliitot
Maija Lasaroff

Hanna-Maija Lasaroff (o.s. Kovalainen, s. 23. elokuuta 1981 Vantaa) on suomalainen yleisurheilija. Lasaroff on moninkertainen SM-mitalisti ja edusti Suomea EM-kisoissa 2006. Hän edusti seuratasolla Joensuun Katajaa. Hän lopetti uransa kesäkuussa 2009. Lasaroff voitti 2006 pituushypyn SM-kultaa. Seitsenottelussa hänellä on kaksi hopeaa (2005 ja 2008) ja kaksi pronssia (2003 ja 2007). Sisäratojen SM-mitaleita hänellä on 8; kaksi kultaa ja kaksi hopeaa viisiottelusta, yksi hopea pituushypystä ja kolme hopeaa kuulantyönnöstä. == Henkilökohtaiset ennätykset == * Seitsenottelu 5874 * Pituus 625 cm * Kuula 14,59 m * Keihäs 48,16 m * Korkeus 179 cm * 100 m aidat 13,93 s * 200 m 25,37 s * 800 m 2.30,45 * Viisiottelu 4238 == Lähteet == * Viitattu 23.6.2008. * 7-ottelu: ottelijat. Viitattu 23.6.2008. (arkistoitu versio) ===Viitteet=== Luokka:Suomalaiset yleisurheilun moniottelijat Luokka:Vuonna 1981 syntyneet Luokka:Elävät henkilöt
Vesa Palonen

Vesa Palonen (31. heinäkuuta 1943 Rauma – 30. toukokuuta 2008) oli keskeinen virkamies teletoiminnan kilpailun avaamisessa Suomessa. Palonen valmistui diplomi-insinööriksi vuonna 1971 teknillisestä korkeakoulusta ja toimi vuoteen 1985 eri tehtävissä posti- ja telelaitoksessa. Vuodesta 1985 lukien hän johti viestintäpolitiikan valmistelua liikenne- ja viestintäministeriössä, kun Suomeen luotiin viestintämarkkinat uudistamalla maan viestintälainsäädäntö ja -hallinto. Palonen toimi ministeriön viestintähallinto-osaston (nyk. viestintäpolitiikan osasto) yli-insinöörinä ja apulaisosastopäällikkönä vuoteen 1993 saakka. Tuolloin kokoomusta edustava päätoimittaja Jarmo Virmavirta voitti poliittisesti sitoutumattoman Palosen valtioneuvoston äänestyksessä ylijohtajan virasta. Tasavallan presidentti Mauno Koivisto nimitti kuitenkin Palosen vastoin valtioneuvoston esitystä. Palonen johti viestintäpolitiikan osastoa vuoteen 2002 saakka. Sen jälkeen hän toimi ministeriössä johtajan virassa eläkkeelle jäämiseensä saakka vuonna 2007. == Lähteet == * Liikenne- ja viestintäministeriön nimikirja === Viitteet === ==Aiheesta muualla== * Vesa Palosen muistokirjoitus Helsingin Sanomissa Luokka:Suomalaiset virkamiehet Luokka:Ministeriöiden osastopäälliköt Luokka:Vuonna 1943 syntyneet Luokka:Vuonna 2008 kuolleet
Supermassiivinen musta aukko

Supermassiivinen musta aukko on musta aukko, jonka massaksi arvioidaan 105–109 kertaa Auringon massa. Useimpien galaksien, mukaan lukien Linnunradan, keskuksissa uskotaan olevan supermassiivinen musta aukko. Verrattuna pienempiin mustiin aukkoihin vuorovesivoimat ovat tapahtumahorisontin läheisyydessä huomattavasti heikompia. Koska Schwarzschildin säde on suhteessa massaan, supermassiivisen mustan aukon tiheys saattaa olla hyvin alhainen. ==Muodostuminen== Supermassiiviset mustat aukot ovat voineet syntyä monella eri tavalla. Yksi mahdollisuus on materian hidas kertyminen tavallisen kokoiseen mustaan aukkoon. Toisen teorian mukaan suurista kaasupilvistä muodostuvat relativistiset tähdet, jotka ovat massaltaan satoja tuhansia kertoja Aurinkoa suurempia, saattaisivat romahtaa suoraan mustaksi aukoksi ilman supernovaräjähdystä. Kolmanneksi vaihtoehdoksi tarjotaan alkuräjähdyksen yhteydessä syntyneitä primordiaalisia mustia aukkoja. Kaasusuihkut aukon navoilla koostuvat varautuneista hiukkasista. Suihkut synnyttävät voimakkaita gammasädepurkauksia ja saattavat häiritä uusien tähtien muodostumista. ==Supermassiivisia mustia aukkoja== Linnunradalla supermassiivisen mustan aukon uskotaan aiheuttavan Sagittarius A*:n radiolähteen. OJ 287 on supermassiivisen mustan aukon nimi, joka on havaittu erään galaksin ytimessä. Sen massan arvioidaan olevan noin 18 miljardia kertaa Auringon massa. Aukosta ilmoitettiin Yhdysvaltain tähtitieteellisen seuran kokouksessa vuonna 2008. Galaksin Holmberg 15A keskustassa on musta aukko, jonka massaksi Max Planck- instituutin Kianusch Mehrganin tutkimusryhmä on vuonna 2019 laskenut olevan 40 miljardia Auringon massaa. Tällaisen mustan aukon tapahtumahorisontti ulottuisi Aurinkokunnassamme Pluton radan taakse asti. Massa on arvioitu sitä kiertävien tähtien liikkeistä. Linnunradan ulkopuolelta on löydetty myös kahden supermassiivisen mustan aukon muodostamia radiolähteitä, jollainen on esimerkiksi 3C 75. == Lähteet == Luokka:Mustat aukot Luokka:Seulonnan keskeiset artikkelit tr:Kara delik#Dev kara delikler
Suomi-rock ’89

Suomi-rock ’89 on Poko Rekordsin julkaiseman Suomi-rock -kokoelmalevysarjan 12. ja viimeinen osa. Se julkaistiin 26.9.1994. Kokoelma sisältää suomirock- hittejä vuodelta 1989. == Kappaleet == # Ismo Alangon Radio: "Lokaa ja kuita" # Kari Peitsamo: "Pakko päästä Helsinkiin" # Garbo: "Pitkä tie" # Kolera: "Suomi on Euroopan kallein maa" # Leevi and the Leavings: "Sopivasti lihava" # Horsepower: "Bad Hearted Woman" # Tuomari Nurmio: "Vanha lääke" # Backsliders: "Willing But Weak" # Hearthill: "Rainy Days" # Jay & Miracles: "Small Song" # Sielun Veljet: "Mushroom Moon" # Popeda: "Paulin taikakaulin" (- Maxwell's Silver Hammer -) # Ilona: "Pojat" # Dethrone: "Powermad" # Raaka-Arska: "Roudari Hani" (- Roadrunner -) # Ne Luumäet: "Läski eduskuntaan" # Penniless People of Bulgaria: "Rain Of Blood" # Pate Mustajärvi & Sielun Veljet: "Meidän äiti imppaa" (- Mother's Little Helper -) == Katso myös == * Suomi-rock -sarjan muut julkaisut Luokka:Vuoden 1994 kokoelma-albumit Luokka:Suomi-rock- albumit
Suomi-rock ’81

Suomi-rock ’81 on Poko Rekordsin julkaiseman Suomi-rock -kokoelmalevysarjan neljäs osa. Se julkaistiin 26. syyskuuta 1994. Kokoelma sisältää suomirock- hittejä vuodelta 1981. == Kappaleet == # Hanoi Rocks: "Dead By Xmas" # Korroosio: "Hei hei hei" # Hassisen Kone: "Jurot nuorisojulkkikset" # Mikko Saarela: "Kärpästen juhlat" # Lama: "Väliaikainen" # Tuomari Nurmio: "Lasten mehuhetki" # Eppu Normaali: "Warsova" # Peer Günt: "Woman on the Radio" # Popeda: "Minä elän" # Juice Leskinen Slam: "Myrkytyksen oireet" # The Aviators: "Rodeo Daddy" # Dynamo: "Hamina on kaupunki" # Pelle Miljoona & Avoimet Ovet: "Mitä tänään koulussa opit" # Hector: "Woyzeck" # Tyhjät patterit: "Osat hukassa" # Vau!!: "Mädäntynyt sydän" # Kohu-63: "Paavola" # Hanoi Rocks: "Tragedy" # Rattus: "Rattus on rautaa" # Hassisen Kone: "On jouluyö, nyt laulaa saa" == Katso myös == * Suomi-rock -sarjan muut julkaisut Luokka:Vuoden 1994 kokoelma-albumit Luokka:Suomi-rock-albumit
Platt Adams

Platt Adams (23. maaliskuuta 1885 – 27. helmikuuta 1961) oli yhdysvaltalainen yleisurheilija, joka kilpaili vuoden 1908 kesäolympialaisissa sekä vuoden 1912 kesäolympialaisissa. Vuoden 1908 olympialaisissa hän sijoittui sekä kolmiloikkakilpailussa että vauhdittomassa korkeushypyssä viidenneksi. Adams kilpaili myös kiekonheitossa, mutta hänen sijoitustaan ei tiedetä. Vuonna 1912 hän voitti kultaa vauhdittomasta korkeushypystä tuloksella 163 ja hopeaa vauhdittomasta pituushypystä tuloksella 336. Kolmiloikassa hänen sijoituksensa oli viides, ja korkeushypyssä hän sijoittui sijalle 23. ==Lähteet== Luokka:Yhdysvaltalaiset korkeushyppääjät Luokka:Yhdysvaltalaiset pituushyppääjät Luokka:Yhdysvaltalaiset kolmiloikkaajat Luokka:Yhdysvaltalaiset olympiavoittajat Luokka:Vuonna 1885 syntyneet Luokka:Vuonna 1961 kuolleet
Teatteri Tarmo

Teatteri Tarmo on Turussa toimiva harrastajateatteri. Vuonna 1902 perustettu Tarmo on Turun vanhin suomenkielinen teatteri. Sen jäsenmäärä on noin 180, joista noin puolet on teatterin henkilökuntaa ja puolet kannatusjäseniä. (Teatteri toimi viimeksi vuonna 2015) Teatteri Tarmo toimi vuonna 1902 valmistuneessa, silloisen Maarian kunnan Raunistulassa sijaitsevassa työväentalossa vuoteen 2015. Teatteri toimi vuoteen 1952 asti Tarmon työväenyhdistyksen alajaostona, ja sen toimintaan liittyi vahvasti työväenaate. Vuodesta 1952 lähtien teatteri on toiminut erillään työväenyhdistyksestä eikä ole sitoutunut mihinkään aatteeseen. Tunnettuja teatterin jäseniä ovat olleet muiden muassa Kirsti Hurme, Rafael Ramstedt, Aarne Leppänen, Eero Roine, Senni Nieminen, Taito Mäkelä ja Sirppa Sivori-Asp. ==Teatterinjohtajat== * 1902-1905 Vilho Lindgren * 1905-1907 Johan Laaksonen * 1907-1923 Jussi Hurme * 1924-1925 Aatu Raita * 1925-1929 Hannes Raita * 1931-1933 Ilmari Sirén * 1933-1934 Eetu Hackman * 1934-1938 Väinö Anttila * 1938-1939 Frans Kampfmann * 1939-1940 Aatu Raita * 1940-1941 Hilly Lindqvist * 1942-1951 Veikko Rauli ja Veikko Ståhlberg * 1951-1652 Esko Höglund * 1952-1965 Ville Helenius * 1965-1967 Heikki Alho * 1968-1977 Pertti Laaksonen ja Eino Hyrsky * 1978-1980 Harri Helin * 1980-1981 Harry Silfverberg * 1981-1993 Ville Helenius * 1993- 2015 Seppo Laakso ==Lähteet== ==Aiheesta muualla== * Teatteri Tarmon kotisivu Luokka:Turun teatterit Luokka:Harrastajateatterit Luokka:Raunistula
Osastopäällikkö

Osastopäällikkö on organisaation toimintayksikön johtajan tehtävänimike, valtion ja kuntien hallinnossa yleensä virka. Ministeriöissä ja keskusvirastoissa osastopäällikkö kuuluu viraston ylimpään johtoon ja toimii suoraan virastopäällikön (kansliapäällikkö, pääjohtaja tai ylijohtaja) alaisena, valtiovarainministerössä ja työ- ja elinkeinoministeriössä kuitenkin alivaltiosihteerin alaisena. Ministeriöissä on tyypillisesti 3–8 osastoa. Useiden ministeriöiden osastopäälliköillä on ylijohtajan arvonimi. Ministeriöiden osastopäälliköt nimittää valtioneuvoston yleisistunto. Luokka:Hallinnon ammatit
Masashi Abe

Masashi Abe (; s. 13. elokuuta 1965) on japanilainen entinen yhdistetyn hiihtäjä. Hän kilpaili 1980-luvun loppupuolella ja 1990-luvun alkupuolella. Hän voitti 3 × 10 kilometrin joukkuekilpailun vuoden 1994 Lillehammerin kisoissa. Abe voitti hiihdon MM-kilpailuissa kaksi kultaista mitalia (1993 ja 1995) sekä pronssia vuodelta 1991, kaikki joukkuekilpailuista. ==Lähteet== * ===Viitteet=== Luokka:Japanilaiset yhdistetyn hiihtäjät Luokka:Japanilaiset olympiavoittajat Luokka:Vuonna 1965 syntyneet Luokka:Elävät henkilöt
Saksan Shakkiliitto

Saksan Shakkiliitto ( DSB) hallinoi Saksan shakkitapahtumia. DSB on perustettu 18.7.1877. Liitto järjestää vuosittain shakin saksanmestaruuskilpailut. Liitolla oli vuonna 2006 lähes sata tuhatta jäsentä. Merkittävimmät turnaukset jotka Saksan Shakkiliitto on järjestänyt ovat shakkiolympiakisat 1930 (Hampuri), 1936 (München, epäviralliset koska Saksa ei ollut Fiden jäsen sillä hetkellä), 1958 (München), 1970 (Siegen) sekä 2008 (Dresden). DDR:n Shakkiliitto järjesti lisäksi shakkiolympiakisat 1960 (Leipzig). DDR:n Shakkiliitto (DSV) liitettiin Saksan Shakkiliittoon 29.9.1990. Saksan Shakkiliiton nimenä oli Hitlerin Saksassa "Suur-Saksan Shakkiliitto" 1933-45 (saks. Grossdeutscher Schachbund, GSB). ==Saksan Shakkiliiton puheenjohtajat== * Hermann Zwanzig (1877–1894) * Max Lange (1894–1899) * Cornelius Trimborn (1899–1900) * Rudolf Gebhard (1900–1920) * Walter Robinow (1920–1933) * Otto Zander (1933–1938) * Franz Moraller (1938–1945) * Richard Czaya (1950–1951) * Emil Dähne (1951–1968) * Ludwig Schneider (1969–1975) * Alfred Kinzel (1975–1983) * Heinz Hohlfeld (1983–1989) * Egon Ditt (1989–2001) * Alfred Schlya (2001–2007) * Robert K. von Weizsäcker (2007-2011) * Herbert Bastian (2011-) ==Aiheesta muualla== *Saksan Shakkiliitto Luokka:Shakkiliitot
E.T.T.E.

E.T.T.E. on Elastisen ja Timo Pieni Huijauksen kesäkuussa 2006 julkaistu yhteismixtape. Mixtapen tuotannosta vastaavat Elastisen lisäksi Timo Pieni Huijaus, Jonny Bro, Marks ja Boy Mike. == Kappaleet == # Oma onni # Korkki auki, kaikki hyvin # Räkis # Luulot pois (mukana Joniveli) # Vihdoin # Eikö juu (mukana Boy Mike) # Joka ilta # Sinä # Mul on rytmii # Pullosta tullu (mukana Spekti) # Hiiri # Kädet likasena # Hetkessä == Biitit == * Elastinen: 1, 2, 3, 6, 7, 9, 11, 12 * Joniveli: 4 * Snellman: 5 * Marks: 8 * Boy Mike: 10, 13 == Samplet == * "Räkis" sisältää samplen Tummapaahdon kappaleesta "Rohtoo". * "Luulot pois" (mukana Joniveli) sisältää samplet Asan kappaleesta "Wrokkaa" sekä Elastisen kappaleesta "Salaisuus". * "Joka ilta" sisältää samplen Elastisen kappaleesta "Bäkkiin Stadiin". Luokka:Elastisen albumit Luokka:Timo Pieni Huijauksen albumit Luokka:Elastisen tuottamat albumit Luokka:Joniveljen tuottamat albumit Luokka:Vuoden 2006 albumit Luokka:Suomalaiset mixtapet
Emre Güngör

Fehmi Emre Güngör (s. 1. elokuuta 1984 Istanbul) on turkkilainen jalkapalloilija, joka edustaa kotimaassaan Galatasarayta. Güngör on pelipaikaltaan puolustaja. Moni odottaa hänestä uutta Bulent Korkmazia. Bakırköysporin kasvatti Güngör aloitti ammattilaisuransa Ankaragücüssa vuonna 2001. Ennen siirtymistään Galatasarayhyn istanbulilainen edusti vielä Türk Telekomsporia. Kaudella 2007/08 Güngör oli voittamassa seuransa kanssa Turkin Superliigan mestaruutta. Güngör valittiin Turkin joukkueeseen vuoden 2008 EM- kisoihin. Luokka:Turkkilaiset jalkapalloilijat Luokka:Vuonna 1984 syntyneet Luokka:Elävät henkilöt
Colin Kazim-Richards

Colin Kazim-Richards, tunnetaan myös nimellä Colin Kâzım tai Kâzım Kâzım (s. 26. elokuuta 1986 Leytonstone, Englanti) on turkkilainen jalkapalloilija, joka Englannin ja Turkin lisäksi on pelannut Ranskan, Kreikan, Alankomaiden, Skotlannin, Brasilian ja Meksikon sarjoissa. Pelipaikaltaan Kazim on hyökkääjä mutta pystyy pelaamaan myös laiturina. Sukunimi Kazim-Richards on seurausta viranomaisvirheestä, sillä miehen etunimen oli määrä olla Colin-Kazim ja sukunimen vanhempiensa tapaan Richards. Kazim-Richards aloitti uransa Englannissa Buryn joukkueessa. Aluksi juniorijoukkueessa pelannut turkkilainen murtautui edustukseen kaudella 2004-05. 19-vuotiaana hän Kazim-Richards siirtyi Brighton & Hove Albioniin 250 000 punnalla. Kazim-Richards ehti pelata seurassa 43 ottelua ja tehdä 6 liigamaalia ennen kuin siirtyi Sheffield Unitediin elokuussa 2006. 15\. kesäkuuta 2007 Kazim-Richards siirtyi Turkin liigaan Fenerbahçeen.Greatest club in Turkey Kâzım Kâzım teki uransa ensimmäisen mestarien liigan maalinsa, kun hän onnistui puolivälieräottelussa Chelseaa vastaan 2. huhtikuuta 2008. Tammikuussa 2010 Kazim-Richards siirtyi kuuden kuukauden lainasopimuksella Ranskan Ligue 1:ssä pelaavaan Toulouseen. Sopimukseen sisältyi osto-optio. Turkey’s Kazim Kazim a Toulousain Kazim- Richards debytoi Turkin maajoukkueessa 5. kesäkuuta 2007 maalittomaan tasapeliin päättyneessä ottelussa Brasiliaa vastaan. Hänet valittiin Turkin joukkueeseen vuoden 2008 EM-kisoihin, joissa hän pelasi avauskokoonpanossa kolme kertaa ja tuli vaihtopelaajana kentälle kahdesti. Kaikkiaan hän on pelannut 36 A-maaottelua ja tehnyt niissä kaksi maalia vuosina 2007–2015. == Lähteet == Luokka:Turkkilaiset jalkapalloilijat Luokka:Vuonna 1986 syntyneet Luokka:Elävät henkilöt
Giovanni Battista Morgagni

Giovanni Battista Morgagni (25. helmikuuta 1682 Forlì, Italia – 6. joulukuuta 1771 Padova, Italia) oli italialainen anatomi, ja häntä pidetään nykyaikaisen anatomisen patologian isänä. Morgagni syntyi hyvinvoivaan joskaan ei ylhäiseen perheeseen. Hän opiskeli Bolognassa filosofiaa ja lääketiedettä ja valmistui kolmen vuoden kuluttua, 1701. Hän työskenteli yhdessä Marcello Malpighin oppilaan Antonio Maria Valsalva kanssa tämän tehdessä tutkimusta korvan anatomiasta ja sairauksista 1704, ja hänestä tuli tämän jälkeen seuraava demonstrator anatomicus. 1706 Morgagni alkoi julkaista sarjaa Adversaria anatomica, jonka ansiosta hänestä tuli kuuluisuus koko Euroopassa. Noihin aikoihin hän lähti Bolognasta ja sai viran Padovan yliopistosta, jonne hän jäi loppuiäkseen lääketieteen opettajaksi. Hänen maineikkaita oppilaitaan ovat Antonio Scarpa ja Leopoldo Marco Antonio Caldani. Merkittävimmän työnsä De Sedibus et causis morborum per anatomem indagatis hän julkaisi 80-vuotiaana. Teoksen ansiosta tuli anatomisesta patologiasta tiedettä. Hän ymmärsi ensimmäisenä, miten tärkeää on perustaa diagnoosi, ennuste ja hoito anatomisiin havaintoihin, ja hän osoitti myös miten se tehdään. == Lähteet == * Catholic Encyclopedia === Viitteet === Luokka:Italialaiset lääkärit Luokka:Italialaiset tieteilijät Luokka:Ranskan tiedeakatemian jäsenet Luokka:Vuonna 1682 syntyneet Luokka:Vuonna 1771 kuolleet
Krouvin lava

Krouvin lava on tanssilava Hartolassa. Tanssilava toimii panimoravintola Sahtikrouvin yhteydessä, joka on samalla suomalainen pienpanimo. Krouvi on yksi merkittäviä kaupallisia sahdin valmistajia. Lava on perustettu vuonna 1956. Lavalla järjestetään tanssi kesäperjantaisin, poikkeuksena juhannusviikko, jolloin tanssi-ilta on lauantai. Tanssilava- ja panimo- ravintolatoiminnan oheen alueella aukeaa vuoden 2009 kesäkuussa Krouvin Camping-alue. Yhdessä tanssipaikan rakennuksista sijaitsee erillinen karaoke- ravintola. Tanssilava on kokonaisuudessaan lämmintä sisätilaa, ja on kooltaan 580 neliömetriä, minkä lisäksi tähän yhdistettävänä tanssitilana toimii kahdeksankulmion muotoinen rakennuksen osa. Kahdeksankulmion jokaisen sivun pituus on yli seitsemän metriä. ==Aiheesta muualla== * Sahtikrouvi Luokka:Tanssilavat Luokka:Hartolan rakennukset ja rakennelmat
Friedrich Daniel von Recklinghausen

Friedrich Daniel von Recklinghausen (2. joulukuuta 1833 Gütersloh, Westfalen - 26\. elokuuta 1910) oli saksalainen patologi, joka harjoitti lääketiedettä Würzburgissa (1866–1872) ja Strassburgissa (1872–1906). Hänen poikansa oli fysiologi Heinrich von Recklinghausen (1867–1942). Recklinghausen loi termin hemokromatoosi ja esitti ensimmäisenä yhteyden hemokromatoosin ja kudoksiin kerääntyneen raudan välillä. Taudin kuvasi ensimmäisenä Armand Trousseau 1865. Recklinghausen julkaisi havaintonsa nimellä Hämochromatose, Tageblatt der Naturforschenden Versammlung. ==Lähteet== * Who named it? Friedrich Daniel von Recklinghausen Luokka:Patologit Luokka:Saksalaiset lääkärit Luokka:Vuonna 1833 syntyneet Luokka:Vuonna 1910 kuolleet
Nicholas Wald

Nicholas John Wald on englantilainen professori. Hän johtaa Wolfson Institute of Preventive Medicine -instituuttia Barts and the London, Queen Mary’s School of Medicine and Dentistry -yliopistossa. Hänen tutkimusalansa on sikiöiden kehityshäiriöiden estäminen ja havaitseminen. Uransa aikana Wald on tutkinut muun muassa Downin syndroomaa ja hermostoputken sulkeutumishäiriöitä, kuten spina bifidaa ja anenkefaliaa. Vuonna 1974 hän keksi, että raskaana olevan naisen kohonnut veren alfafetoproteiinin taso on merkki sikiön hermostoputken sulkeutumishäiriöstä, ja että sitä voitaisiin testata verikokeella. Kollegoineen hän löysi vuonna 1988 tavan testata äidin verestä myös sikiön Downin syndrooman. Menetelmää käytetään nykyään laajalti. Hän on myöhemmin kehittänyt lisää Downin syndrooman seulontamenetelmiä. Ennaltaehkäisevän lääketieteen alalla professori Wald on tehnyt niin ikään merkittäviä löytöjä. Hän havaitsi vuonna 1991 foolihappovajeen olevan merkittävin yksittäinen syy hermostoputken sulkeutumishäiriöiden kehittymiseen. Löydöksen jälkeen näiden spina bifida ja anenkefalia-raskauksien määrä on merkittävästi vähentynyt maissa, joissa ylimääräistä foolihappoa on ryhdytty lisäämään ravintoon. Viime vuosina Wald on kerännyt paljon tunnustusta työstään. Vuonna 2004 hänet valittiin jäseneksi Royal Societyyn, ja kuningatar Elisabet aateloi hänet ritariksi vuonna 2008. ==Lähteet== Luokka:Brittiläiset professorit Luokka:Syntymävuosi puuttuu Luokka:Elävät henkilöt
Senegalinkaija

Senegalinkaija (Poicephalus senegalus) on afrikankaijojen sukuun kuuluva papukaijalaji. Sen levinneisyysaluetta ovat Afrikan lämpimät metsä- ja aroseudut Senegalista Tšadiin. Se on noin 23 cm pitkä. Sukupuolten välillä on vain pieniä ulkoisia eroja: koiraan alaperän höyhenet ovat keltaisia, naaraan keltaisia vihreällä sävytyksellä. Senegalinkaijalla on papukaijoille tyypillinen koukkumainen nokka. Senegalinkaijan väritys on hillityn kirjava: sen pää on harmaa, ruumis ja siivet vihreät. Sillä on keltaoranssi ”esiliina”, joka on alimmillaan alavatsassa ja sivuilla nousee siipien tasolle. ”Essun” väri vaihtelee keltaisesta oranssin kautta lähes punaiseen. Luonnossa senegalinkaija syö pähkinöitä ja hedelmiä. == Lemmikkinä == Lemmikkinä senegalinkaija ei ole niin yleinen Suomessa kuin muualla maailmassa. Se on kompaktin kokoinen, ja sillä on luonnetta kuin isommalla papukaijalla. Se ei ole paljoa äänessä, mutta silloin kun se ääntelee, ääni on korvia huumaavan korkea. Senegalinkaijat eivät opi kovin helposti puhumaan, ne oppivat helpommin erilaisia vihellyksiä. Senegalinkaija voi pesiä häkissä, kuten muutkin Poicephalus-lajit. Hautominen kestää noin 28 vuorokautta. Munia on yleensä enintään neljä. Poikasten silmät on kokonaan mustat. Poikaset oppivat lentämään noin yhdeksän viikon ikäisinä. == Lähteet == Luokka:Afrikankaijat Luokka:Lemmikkilinnut
Vüqar Ələkbərov

Vüqar Mursal Ələkbərov (s. 5. tammikuuta 1981 Mingəçevir) on azerbaidžanilainen nyrkkeilijä ja olympiamitalisti. Hän voitti pronssia alle 75 kilon sarjasta Sydneyn olympialaisissa 2000. Ateenan olympialaisissa 2004 hän sijoittui alle 91 kilon sarjassa viidenneksi. ==Lähteet== Luokka:Azerbaidžanilaiset nyrkkeilijät Luokka:Azerbaidžanilaiset olympiamitalistit Luokka:Vuonna 1981 syntyneet Luokka:Elävät henkilöt
A Touch of Class

A Touch of Class voi tarkoittaa seuraavia: * A Touch of Class eli ATC, europop- ja eurodanceyhtye * Samppanjaa ja syrjähyppyjä (A Touch of Class), Melvin Frankin ohjaama elokuva vuodelta 1973.
Dorimusiikki

Dorimusiikki on musiikkityyli, jota lauletaan/tanssitaan Aasian maissa, lähinnä Nepalissa sekä Intiassa. Naisilla on usein tietynlainen esiintymisasu, ja laulua lauletaan korkealla äänensävyllä. Dorikappaleiden sanoitukset ovat joko hindiksi tai nepalinkielisiä. Kun dorimusiikkia on alettu esittää nepalilaisissa ravintoloissa, sitä on alettu säestää urkuharmonilla, joka tuli Nepaliin brittiläisten lähetyssaarnaajien mukana.Play on: Traditional Musical Instruments of Nepal Nepali Way == Lähteet == Luokka:Aasialainen kulttuuri
Mary Wimbush

Mary Wimbush (19. maaliskuuta 1924 Kenton, Middlesex – 31. lokakuuta 2005) oli englantilainen näyttelijä, joka tunnetaan muun muassa roolistaan radiokuunnelmassa The Archers, jossa hän esiintyi vuodesta 1992 lähtien aina kuolemaansa saakka. Hän esitti myös komediasarjassa Kyllä Jeeves hoitaa Agatha-tätiä vuosina 1990–1992. Wimbushin ura kattoi kuusi vuosikymmenta aina 1940-luvulta 2000-luvulle saakka. Hän näytteli esimerkiksi televisiosarjoissa Kaikenkarvaiset ystäväni 1970-luvulla sekä Midsomerin murhat, Sydämen asialla ja Tohtorit 2000-luvulla. Hänen viimeinen televisioroolinsa oli sarjassa Sairaalaelämää vuonna 2004. Wimbush oli naimisissa näyttelijä Howard Marion- Crawfordin kanssa, joka kuoli ennen häntä, ja heillä oli poika. Wimbush kuoli lokakuun 31. päivän iltana 2005 BBC Birminghamin studioilla vähän sen jälkeen kun oli esiintynyt The Archers-kuunnelman jaksossa. ==Lähteet== Luokka:Englantilaiset näyttelijät Luokka:Vuonna 1924 syntyneet Luokka:Vuonna 2005 kuolleet
Thamel

Thamel on Nepalin Kathmandussa sijaitseva turistien suosima alue. Siellä on muun muassa shoppailukujia, ravintoloita, illanviettopaikkoja, kirjakauppoja ja basaareja. Thamelista on hyvät liikenneyhteydet temppeleille. Luokka:Nepalin maantiede
Elizabeth Spriggs

Elizabeth Spriggs (18. syyskuuta 1929 – 2. heinäkuuta 2008) oli englantilainen näyttelijä. Suomessa hänen tunnetuin roolinsa oli komediasarjassa Kyllä Jeeves hoitaa, jossa hänen hahmonsa oli Agatha-täti 4. kaudella vuonna 1993. Lisäksi hän näytteli elokuvassa Harry Potter ja viisasten kivi, jossa hän esitti Rohkelikon oleskeluhuoneen ovessa olevaa Lihava Leidi -nimistä maalausta. Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1929 syntyneet Luokka:Vuonna 2008 kuolleet